lv en lv lv es es en en lv lv id rm lv lv lv en lv lv lv lv lv sl lv fr lv lt en lv lv lv lv lv lv lv lv lv lv lv lv lv lv lv lv lv lv lv lv lv en es lv lv lv lv lv fr lv fr lv fr lv lv lv lv lv nl lv lv pt lv lv pt lv lv pt lv lv de lv lv en lv lv en lv lv en lv lv lv lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv lv id rm lv lv id en sl en en uk en lv lv en lv lv en en en en en en en en en en en en en en en en en en en en fa en en en en en en en en en en en en en en en en en en en en en en en en
Svētdiena, 2022. gada 25. septembris
Portāls ReTalsi.lv apvieno TV9 Pakalni veidotos sižetus un laikraksta “Talsu Vēstis” žurnālistu sagatavotos rakstus.
18. februāris, 202218. februāris, 2022 Sanita Liepiņa
“Talsu Vēstu” redakcija saņēmusi Talsu novadā strādājošas pedagoģes Ievas Smildzējas vēstuli, kurā paustas pārdomas par iniciatīvas — nodrošināt pedagogiem veselības apdrošināšanas polises — neizskatīšanu un līdzekļu neatrašanu pieņemtajā novada budžetā.
Vēstulē skolotāja raksta: “Vairākas reizes pedagogu arodbiedrība ir vērsusies pie Talsu novada pašvaldības ar iniciatīvu par veselības apdrošināšanas polišu piešķiršanu Talsu novada izglītības darbiniekiem. Visas iepriekšējās iniciatīvas nav atbalstītas, jo nav pieticis finansējums. Šī nav pirmā reize, kad pašvaldībā aktualizēts minētais jautājums, jo iepriekšējā sasaukuma laikā bija savākti visu izglītības iestāžu pedagogu paraksti, kas arī nenesa rezultātu.
Strādājot skolā, tieši pēdējos divus gados “Covid-19” situācijas apstākļos nākas novērot, kā pedagogi sāk izdegt.
Šī problēma aktualizēta arī valsts mērogā. (..) Pēc savas iniciatīvas aptaujāju vispārizglītojošo skolu pedagogus, lai noskaidrotu, vai darbs “Covid-19” apstākļos ir ietekmējis pedagogu psiholoģisko un fizisko veselību. Nācās secināt, ka ietekme ir ļoti liela, veselība ir tikai pasliktinājusies. Apkopoju minētos datus, kā arī atbildes uz jautājumu, kāpēc pedagogi būtu jāierindo prioritārā secībā minētajā jautājumā, uzrunāju Talsu novada pedagogu arodbiedrības pārstāvjus un tikāmies ar Talsu novada domes priekšsēdētāju Sandru Pētersoni un Talsu novada domes priekšsēdētājas vietnieku izglītības, sociālajos un veselības jautājumos Andi Astrātovu. Iepazīstināju ar situāciju un aptaujas anketas rezultātiem. Sarunas rezultāts deva cerību, ka minētā iniciatīva varētu īstenoties līdz ar jauno budžetu. Jautāju, kas būtu nepieciešams no manas puses, lai iniciatīva virzītos uz priekšu, uz ko A. Astrātovs minēja, ka oficiāls iesniegums nav jāraksta, tikai jāsagatavo, kāda varētu izskatīties polises pakete. Tas tika sagatavots, pamatojoties uz pedagogu anketas rezultātiem.
Tikāmies arī otro reizi tiešsaistē “Zoom”, kad runājām par iespējamo variantu, kā polises ieviešana varētu realizēties. Ja jau tad bija skaidrs, ka finansējuma nav un nebūs, būtu bijusi pateicīga par skaidri paustu nostāju, ka šī iniciatīva netiks realizēta. Sekojot līdzi domes sēdēm, nonācu pie secinājuma, ka minētais jautājums nav ticis aktualizēts un budžetā, visticamāk, nebūs iekļauts. Uzrakstīju e-pasta vēstuli A. Astrātova kungam ar aicinājumu sniegt atbildi rakstiskā formā par minēto jautājumu, bet to vēl joprojām neesmu saņēmusi. Tikai domes ārkārtas sēdē uzzināju, ka par minēto jautājumu ir runāts. Ja nesekotu līdzi, arī to neuzzinātu, jo par ārkārtas domes sēdi uzzināju, kad tā bija notikusi.
Sēdē ar deputāta Edgara Zeldera iniciatīvu bija aktualizēts jautājums par pedagogu polisēm, kur no atbildēm secināju, ka problēma atteikumam ir, ka pedagogus nevar ierindot prioritārā secībā, lai piešķirtu polises. Ja tās piešķir, tad tās ir jāpiešķir visiem pašvaldības darbiniekiem. Nepiekrītu šim argumentam, jo,
pastāvot esošajai situācijai, kad pedagogs strādā klātienē, komunicējot katru dienu ar ļoti lielu cilvēku daudzumu, tas nav salīdzināms ar pašvaldības darbiniekiem, kuriem ir iespēja strādāt attālināti, strādāt vienam savā kabinetā vai apkalpot nelielu klientu loku.
Tā nav pedagogu kaprīze, tā ir prioritāra nepieciešamība. Varam remontēt ēkas, ieviest aprīkojumu, bet, ja nebūs paša pedagoga, kurš ar to visu strādās? Nav novērots, ka izglītības pārvaldē būtu rinda ar pedagogiem, kuri gatavi strādāt skolā. Mūsdienu pedagogu darba realitāte — strādāt ārkārtas situācijas apstākļos, nepārtraukti esot kontaktpersonām, būt komunikācijas procesos ar skolēniem, vecākiem, kas bieži ietver arī darbu brīvdienās, sekot līdzi un analizēt, korekti reaģēt uz nemitīgi mainīgo informācijas plūsmu gan medijos, gan no sabiedrības. Darbs nepārtrauktas spriedzes apstākļos, tāda ir mūsu ikdiena! Būtībā pedagogs pelna algu un iztērē to, lai apmaksātu pakalpojumus savas veselības uzlabošanai, kas radušies, veicot darba pienākumus. (..) Domāju, ka veselības apdrošināšanas polišu ieviešana izglītības darbiniekiem būtu diezgan stratēģisks skatījums arī jauno pedagogu piesaistei profesijai.
Vēlos jautāt Talsu novada pašvaldības jaunajam sasaukumam — kas ir jūsu prioritātes,  vai izglītība ir jūsu prioritāte? Es, kā vēlētāja un pedagogs, ieteiktu deputātiem pirmsvēlēšanu kampaņās nelikt šos populistiskos saukļus ar ideju, ka svarīgs ir cilvēks un ģimenes, jo darbos pierādāt, ka jums ir citas prioritātes.”
Vai un kāda būs tālākā rīcība saistībā ar veselības apdrošināšanas polišu nodrošināšanu novada pedagogiem, viedokli lūdzām sniegt Talsu novada domes priekšsēdētājas vietniekam izglītības, sociālajos un veselības jautājumos Andim Astrātovam un Izglītības, sociālo un veselības jautājumu komitejas vadītājam Dainim Karolam.
“2021. gada rudenī pašvaldības pārstāvjiem notika tikšanās ar Latvijas Izglītības un zinātnes darbinieku arodbiedrības pārstāvjiem, kuru laikā pārrunāta veselības apdrošināšanas polises nepieciešamība un kādi pakalpojumi būtu jāsedz šādai polisei. Pirms budžeta sarunām tika izstrādāti apdrošināšanas polises kompensācijas principi visiem pašvaldības darbiniekiem, t. sk. pedagogiem. Talsu novada dome, 2021. gada 25. novembrī apstiprinot pašvaldības institūciju amatpersonu un darbinieku atlīdzības nolikumu, noteica, ka: pašvaldība var apdrošināt darbinieku veselību, ja tam ir paredzēti līdzekļi budžetā, kā arī pašvaldība sedz veselības apdrošināšanas prēmijas maksājumu 50 procentu apmērā, Valsts un pašvaldību institūciju amatpersonu un darbinieku atlīdzības likumā noteikto limitu ietvaros, atlikušo prēmijas maksājumu sedz darbinieks no saviem līdzekļiem.
Plānojot Talsu novada 2022. gada budžetu, bija redzams, ka, salīdzinot ar 2021. gadu, kad izglītības jomai kopumā tērēja 23,7 miljonus eiro, 2022. gadā finansējums izglītībai varētu sasniegt 25,3 miljonus eiro. Izdevumu pieaugums bija jāparedz gan atlīdzībai, gan precēm un pakalpojumiem, transporta kompensācijām, dotācijām utt. Ņemot vērā kopējās budžeta iespējas un plānotās aktivitātes, šī gada budžetā veselības apdrošināšanas polise “saglabāta” Sociālā dienesta, Bāriņtiesas, Pašvaldības policijas un pansionāta “Lauciene” darbiniekiem. Pedagogiem un pārējiem darbiniekiem polises apmaksu šobrīd vēl nespējām ieplānot.
Pašvaldībā ir veikts aprēķins, ka pašvaldības darbinieku (tai skaitā pedagogu) veselības apdrošināšanas prēmijas maksājumu segšanai 50 procentu apmērā pašvaldības budžetā papildus nepieciešami līdz 307 000 eiro.
Jāturpina darbs pie procesu optimizācijas visās nozarēs, arī izglītībā. Papildu līdzekļi jaunu atbalsta veidu finansēšanai būs jāatrod, pārskatot nozares izdevumus. Tāpēc šī gada budžetā paredzēts finansējums Talsu novada izglītības stratēģijas izstrādei 2022.—2028. gadam, lai līdz nākamā budžeta sastādīšanai būtu skaidrs, kā saimniekot efektīvāk un kuras vajadzības būs prioritāras turpmākos sešus gadus.”
Vai līdzekļus šai iniciatīvai izdosies atrast jau šogad, rādīšot budžeta grozījumi, par kuriem deputāti, visticamāk, diskutēšot vasarā.
Atbildes apkopojusi Aiga Naudiņa.
Facebook Twitter Pinterest Linkedin
Negaidīti strauji cēlušās malkas cenas
Dienaskārtībā jautājums par zemes iegādi
Iespēja veikt izvēli ir demokrātijas pamatā
23. septembris, 202223. septembris, 2022
Ledus halle darbosies, bet prognozētās uzturēšanas izmaksas — graujošas
22. septembris, 202221. septembris, 2022
Valdemārpilī — taupa un saimnieko gudri
22. septembris, 202221. septembris, 2022
“Kalendāra piezīmes” pārtapušas izstādē
12. maijs, 202212. maijs, 2022
Dziļa miega vēstneši – mākoņu maiguma spilveni un gultas veļa jūsu guļamistabā
29. novembris, 20193. augusts, 2022
Nodokļu atgriešana pēc darba ārzemēs – kad varat atgriezt iekrāto naudu
28. novembris, 20193. augusts, 2022
14. novembris, 20193. augusts, 2022
Uzsāc interneta biznesu Talsos
24. septembris, 20193. augusts, 2022
Uztura speciālistes konsultācijas Talsos
18. septembris, 20193. augusts, 2022
Par kvalitatīvu miegu. Matrača un virsmatrača tandēms.
29. augusts, 20193. augusts, 2022
Parūpējies par savu auto – ieplāno Krown pretrūsas apstrādi laikus
27. augusts, 20193. augusts, 2022
Auto līzings kalkulators, aprēķināt auto kredītu online
29. jūlijs, 20193. augusts, 2022
Sandris Ādminis ir par mieru un brīvību visu sugu būtnēm
24. septembris, 202223. septembris, 2022
Sandris Ādminis ir par mieru un brīvību visu sugu būtnēm
24. septembris, 202223. septembris, 2022
Iespēja veikt izvēli ir demokrātijas pamatā
23. septembris, 202223. septembris, 2022
Ledus halle darbosies, bet prognozētās uzturēšanas izmaksas — graujošas
22. septembris, 202221. septembris, 2022
Valdemārpilī — taupa un saimnieko gudri
22. septembris, 202221. septembris, 2022
Novadnieki kopīgiem spēkiem radījuši 37 Talsu pilsētai veltītus dzejoļus
22. septembris, 202221. septembris, 2022
Skolotāju streiks tomēr nenotiks
21. septembris, 202221. septembris, 2022
Balvu «Lielais Jēkabs» saņem Nurmuižas gids Aldis Denčiks
21. septembris, 202221. septembris, 2022
Talsu novada Pašvaldības policijai — jau 30 gadu
18. septembris, 202221. septembris, 2022
Sapnis par Ameriku ir īsts. Būt un trenēties starp labākajiem
18. septembris, 202216. septembris, 2022
Pilnveido sporta skolu finansēšanas kārtību
18. septembris, 202216. septembris, 2022
Portāls ReTalsi.lv apvieno TV9 Pakalni veidotos sižetus un laikraksta "Talsu Vēstis" žurnālistu sagatavotos rakstus.
SIA “SILK MILK Media”
PVN reģ. numurs – LV41203066241
Reģ. numurs – 41203066241
Visas tiesības © ReTalsi | 2022
Proudly powered by WordPress | Theme: Refined Magazine by Candid Themes.
Lai nodrošinātu pilnvērtīgāku mājas lapas lietošanas pieredzi, mūsu vietnē tiek izmantoti sīkfaili. Izmantojot šo vietni, jūs piekrītat mūsu privātuma politikai, tai skaitā sīkfailu izmantošanai.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.